**PASIŪLYMAS DĖL PROJEKTŲ ATRANKOS KRITERIJŲ NUSTATYMO**

2021 m. sausio d.

|  |  |  |  |
| --- | --- | --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | | LR aplinkos ministerija | |
| **Veiksmų programos prioriteto numeris ir pavadinimas:** | | 5 Aplinkosauga, gamtos išteklių darnus naudojimas ir prisitaikymas prie klimato kaitos | |
| **Veiksmų programos konkretaus uždavinio numeris ir pavadinimas:** | | 5.3.2 Padidinti vandens tiekimo ir nuotekų tvarkymo paslaugų prieinamumą ir sistemos efektyvumą | |
| **Veiksmų programos įgyvendinimo priemonės (toliau – priemonė) kodas ir pavadinimas:** | | 05.3.2-VIPA-T-024 „Nuotekų surinkimo tinklų plėtra“ | |
| **Priemonei skirtų Europos Sąjungos struktūrinių fondų lėšų suma, mln. Eur:** | | 22 553 044,00 | |
| **Pagal priemonę remiamos veiklos:** | | Centralizuotųjų nuotekų surinkimo sistemų įrengimas ir (arba) nuotekų išleidimo tinklų tiesimas (vartotojui nuosavybės teise priklausančio ar kitaip valdomo ir (arba) naudojamo turto ribose) aglomeracijose, kuriose susidaro 2000 ir daugiau gyventojų ekvivalentų atitinkanti apkrova; | |
| **Pagal priemonę remiamos veiklos arba dalis veiklų bus vykdomos:** | | **Stebėsenos komiteto pritarimas veiklų ar jų dalies vykdymui ne Veiksmų programos teritorijoje gautas**  **Stebėsenos komiteto pritarimas reikalingas veiklų vykdymui:**  ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo);  ne ES šalyse (taikoma projektams, finansuojamiems iš Europos socialinio fondo);  **Stebėsenos komiteto pritarimas nereikalingas, nes:**  x veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);  apribojimai veiklų vykdymo teritorijai netaikomi. | |
| **Projektų atrankos būdas (finansavimo forma finansinių priemonių atveju):** | |  Valstybės projektų planavimas  **** Regionų projektų planavimas  Projektų konkursas  **x** Tęstinė projektų atranka  Finansinė priemonė | |
| **Teikiamas tvirtinti:**  **× SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Kriterijus patvirtintas 2019 m. sausio 31 d. posėdžio nutarimu Nr. 11298  **Nustatymas**  **X Keitimas** | |
| **Projektų atrankos kriterijaus pavadinimas:** | 1. Projekto vykdytojas turi turėti geriamojo vandens tiekimo ir nuotekų tvarkymo licenciją, išduotą **Valstybinės energetikos reguliavimo tarybos** ir būti paskirtas regioniniu viešuoju geriamojo vandens tiekėju arba viešuoju geriamojo vandens tiekėju ir nuotekų tvarkytoju. | |
| **Projektų atrankos kriterijaus vertinimo aspektai ir paaiškinimai:** | Vertinama, ar projekto vykdytojas turi geriamojo vandens tiekimo ir nuotekų tvarkymo licenciją, išduotą **Valstybinės energetikos reguliavimo tarybos** ir yra paskirtas regioniniu viešuoju geriamojo vandens tiekėju arba viešuoju geriamojo vandens tiekėju ir nuotekų tvarkytoju. | |
| **Projektų atrankos kriterijaus pasirinkimo pagrindimas:** | **Techniniai patikslinimai.** | |

|  |  |
| --- | --- |
| **Teikiamas tvirtinti:**  **× SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Kriterijus patvirtintas 2019 m. sausio 31 d. posėdžio nutarimu Nr. 11298  **Nustatymas**  **X Keitimas** |
| **Projektų atrankos kriterijaus pavadinimas:** | 2. **Įgyvendinamas projektas turi atitikti pagal Geriamojo vandens tiekimo ir nuotekų tvarkymo infrastruktūros plėtros planų rengimo taisykles, patvirtintas Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“, atnaujintą savivaldybės geriamojo vandens tiekimo ir nuotekų tvarkymo infrastruktūros plėtros planą.** |
| **Projektų atrankos kriterijaus vertinimo aspektai ir paaiškinimai:** | **Vertinama, ar įgyvendinamo projekto veikla atitinka atnaujinto Infrastruktūros plėtros plano įgyvendinimo priemones.** |
| **Projektų atrankos kriterijaus pasirinkimo pagrindimas:** | **2018 m. gruodžio 20 d. priimtame Lietuvos Respublikos geriamojo vandens tiekimo ir nuotekų tvarkymo įstatymo Nr. X-764  1, 3, 6, 9, 10, 12, 16, 20, 21, 22, 23, 32, 33, 34, 35, 38  straipsnių pakeitimo ir įstatymo papildymo 341, 351 straipsniais ir priedu įstatyme  (toliau – Įstatymas) įtvirtinta savivaldybėms pareiga iki 2021 m. kovo 1 d. pakeisti geriamojo vandens tiekimo ir nuotekų tvarkymo infrastruktūros plėtros planus. Atnaujintuose infrastruktūros plėtros planuose turi būti nurodytos aglomeracijų ribos ir priemonės, užtikrinančios Direktyvos 91/271/EEB reikalavimų įgyvendinimą.** |

|  |  |
| --- | --- |
| **Teikiamas tvirtinti:**  **× SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Kriterijus patvirtintas Stebėsenos komiteto 2019 m. sausio 31 d. posėdžio nutarimu Nr. 11298, pakeistas Stebėsenos komiteto 2019 m. rugpjūčio 8 d. protokoliniu sprendimu Nr. 44P-8 (44)  **Nustatymas**  **x Keitimas** |
| **Projektų atrankos kriterijaus pavadinimas:** | 3. Projektas patenka į vieną iš aglomeracijų, kurioms taikomi **1991 m. gegužės 21 d. Tarybos direktyvos 91/271/EEB dėl miesto nuotekų valymo su visais pakeitimais** reikalavimai ir apie kurias informacija teikiama Europos Komisijai. |
| **Projektų atrankos kriterijaus vertinimo aspektai ir paaiškinimai:** | Vertinama, ar projektas patenka į vieną iš išvardintų aglomeracijų, kurioms **taikomi 1991 m. gegužės 21 d. Tarybos direktyvos 91/271/EEB dėl miesto nuotekų valymo su visais pakeitimais** reikalavimai ir apie kurias informacija teikiama Europos Komisijai. Vertinama, ar projektas patenka į vieną iš išvardintų aglomeracijų, kurioms taikomi Direktyvos 91/271/EEB reikalavimai ir apie kurias informacija teikiama Europos Komisijai: Vilnius, Kaunas, Klaipėda, Šiauliai, Panevėžys, Alytus, Marijampolė, Utena, Mažeikiai, Ukmergė, Pasvalys, Kėdainiai, Jonava, Šilutė, Telšiai, Visaginas, Tauragė, Rokiškis, Plungė, Kuršėnai, Kretinga, Druskininkai, Biržai, Radviliškis, Elektrėnai-Vievis, Trakai-Lentvaris, Kaišiadorys, Palanga, Anykščiai, N. Akmenė, Birštonas-Prienai, Jurbarkas, Kelmė, Varėna, Raseiniai, Vilkaviškis, Kupiškis, Joniškis, Pravieniškės, Zarasai, Molėtai, Kazlų Rūda, Skuodas, Širvintos, Šakiai, Šalčininkai, Nida, Nemenčinė, Švenčionėliai, Pabradė, Kybartai, Pakruojis, Ignalina, Šilalė, Lazdijai, Švenčionys, Kalvarija, Skaidiškės, Raudondvaris (Kauno raj.), Rietavas, Rukla, Žiežmariai, Akmenė, Eišiškės, Ariogala, Šeduva, Venta, Baisogala, Juodkrantė, Nemėžis, Pagėgiai, Gelgaudiškis, Vilkija, Kudirkos Naumiestis, Veisiejai. |
| **Projektų atrankos kriterijaus pasirinkimo pagrindimas:** | **Techniniai patikslinimai.** |
|  |  |
| **Teikiamas tvirtinti:**  **× SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Kriterijus patvirtintas Stebėsenos komiteto 2019 m. sausio 31 d. posėdžio nutarimu Nr. 11298, pakeistas Stebėsenos komiteto 2019 m. rugpjūčio 8 d. protokoliniu sprendimu Nr. 44P-8 (44)  **Nustatymas**  **Keitimas** |
| **Projektų atrankos kriterijaus pavadinimas:** | 4. Projekte visi suplanuoti gyventojų prijungimai prie tiesiamų nuotekų surinkimo tinklų pagrįsti preliminariomis sutartimis su gyventojais ar jų interesus teisėtai atstovaujančiais subjektais. |
| **Projektų atrankos kriterijaus vertinimo aspektai ir paaiškinimai:** | Vertinama, ar projekte visi suplanuoti gyventojų prijungimai prie tiesiamų nuotekų surinkimo tinklų pagrįsti preliminariomis sutartimis su gyventojais ar jų interesus teisėtai atstovaujančiais subjektais dėl:  1) įsipareigojimo jungtis prie nutiestų naujų centralizuotųjų nuotekų surinkimo sistemų;  arba  2) sutikimo tiesti nuotekų išleidimo tinklus per vartotojui nuosavybės teise ar bendrosios dalinės nuosavybės teise priklausantį ar kitaip valdomą sklypą iki vartotojui priklausančio pastato (būsto) ar teritorijos vidaus tinklo ir įsipareigojimo jungtis prie nutiestų naujų nuotekų išleidimo tinklų. |
| **Projektų atrankos kriterijaus pasirinkimo pagrindimas:** | Šis kriterijus pasirinktas siekiant užtikrinti, kad projektas būtų įgyvendinamas ten, kur yra realus poreikis ir užtikrintas maksimalus gyventojų prijungimas prie centralizuotųjų nuotekų surinkimo sistemų. |
|  |  |
| **Teikiamas tvirtinti:**  **× SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Kriterijus patvirtintas 2019 m. sausio 31 d. posėdžio nutarimu Nr. 11298  **Nustatymas**  **Keitimas** |
| **Projektų atrankos kriterijaus pavadinimas:** | 5. Dalinis projekto investicijų finansavimas taikant finansinę priemonę. |
| **Projektų atrankos kriterijaus vertinimo aspektai ir paaiškinimai:** | Vertinama, ar projekto investicijų dalis finansuojama 05.3.2-FM-F-015 priemonės „Vandentvarkos fondas“ lėšomis, t. y. ar dėl konkrečiam projektui įgyvendinti reikalingų investicijų dalies finansavimo gautas pritarimas iš uždarosios akcinės bendrovės Viešųjų investicijų plėtros agentūros pagal 05.3.2-FM-F-015 priemonę „Vandentvarkos fondas“. |
| **Projektų atrankos kriterijaus pasirinkimo pagrindimas:** | Šis vertinimo kriterijus pasirinktas siekiant suderinti finansavimą iš dviejų priemonių, t. y., kad dalis projekto investicijų būtų finansuojama iš 05.3.2-VIPA-T-024 priemonės „Nuotekų surinkimo tinklų plėtra“, o likusi dalis iš 05.3.2-FM-F-015 priemonės „Vandentvarkos fondas“. Tokiu būdu skatinama mažinti subsidijas į vandentvarkos sektorių ir pereiti prie finansinių priemonių. Dviejų priemonių derinimas didina investicijų patrauklumą, nes sudaroma galimybė įgyvendinti projektus geresnėmis sąlygomis taip prisidedant prie 5.3.2 uždavinio įgyvendinimo. |

|  |  |
| --- | --- |
|  |  |
| **Teikiamas tvirtinti:**  **× SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | Kriterijus patvirtintas 2019 m. sausio 31 d. posėdžio nutarimu Nr. 11298  **Nustatymas**  **X Keitimas** |
| **Projektų atrankos kriterijaus pavadinimas:** | ~~6. Projektu siekiama prijungti ne mažiau kaip 11 proc. aglomeracijoje neprijungtų gyventojų skaičiaus.~~ |
| **Projektų atrankos kriterijaus vertinimo aspektai ir paaiškinimai:** | ~~Vertinama, ar projektu siekiama prijungti ne mažiau kaip 11 proc. aglomeracijoje neprijungų gyventojų skaičiaus.~~ |
| **Projektų atrankos kriterijaus pasirinkimo pagrindimas:** | **Projekte suplanuota nuotekų surinkimo tinklų plėtra kartu su kitomis priemonėmis turi užtikrinti visišką Direktyvos 91/271/EEB reikalavimų įgyvendinimą, kaip numatyta Geriamojo vandens tiekimo ir nuotekų tvarkymo infrastruktūros plėtros planų rengimo taisyklėse, kad aglomeracijų ribose individualiai tvarkomų nuotekų taršos kiekis, išreikštas gyventojų ekvivalentu, negali būti didesnis kaip 2 procentai nuo visų aglomeracijoje susidarančių nuotekų taršos kiekio ir negali būti didesnis kaip 2 000 gyventojų ekvivalento, todėl reikalavimas prijungti ne mažiau kaip 11 proc. aglomeracijoje neprijungtų gyventojų skaičiaus neaktualus.** |

Aplinkos ministerijos kanclerė Sigita Vasiljevaitė